《太原古城惠明寺塔秋望》
金朝·元德明

西山万古壮陪京，一日汾流入废城。浩浩市声争晓集，畇畇原隰但秋耕。

晋公老去诗仍在，越石亡来恨未平。千尺浮图暮烟底，瓦盆浊酒为谁倾。

作者简介：金忻州秀容人，号东岩。幼嗜书。布衣蔬食，处之自若。人负债不能偿，往往毁券。累举不第，放浪山水间，饮酒赋诗以自娱。卒年四十八。有《东岩集》。